L'Eliana inicia la commemoració del Dia Mundial de l'Alzheimer
14 de setembre de 2021

• El Consistori llança una campanya audiovisual de conscienciació sobre la importància de la detecció precoç de la malaltia i difon material imprès de caràcter lúdic-preventiu.

En el matí d'avui dimarts 14 de setembre, l'alcalde de l'Eliana, Salva Torrent, la regidora de Benestar Social, María José Valenzuela, i un grup d'usuaris del Centre de Dia Moncalet han penjat del balcó de l'Ajuntament una pancarta que recorda que el pròxim dia 21 es commemora el Dia Mundial de l'Alzheimer. Una malaltia que afecta al nostre país a 700.000 persones, la majoria de més de 65 anys.

En tal data d'anys enrere, l'Ajuntament de l'Eliana ha convocat a les residències de majors i el centre de dia de la localitat a un acte en la plaça del País Valencià a la qual acudien un bon nombre de residents i usuaris acompanyats de les seves cuidadores i cuidadors i ciutadans compromesos en la lluita contra aquesta malaltia. El Covid va impedir l'any passat aquesta celebració, i més tractant-se d'un grup de població molt vulnerable, i en aquest 2021 l'Àrea de Benestar Social ha optat per segona vegada consecutiva traslladar l'acció divulgativa a les xarxes socials.

La Confederació Espanyola d'Alzheimer (CEAFA) ha decidit dedicar enguany a conscienciar de la importància de la detecció precoç de la malaltia i ha iniciat una campanya sota el lema “Zero omissions, zero Alzheimer”, a la qual s'ha sumat l'Ajuntament de l'Eliana. A partir d'avui i fins al dia 20, en els mitjans digitals municipals es difondran uns vídeo d'al voltant de tres minuts de durada en els quals professionals experts del centre de dia i les sis residències de l'Eliana explicaran a la ciutadania alguns aspectes a tenir en compte sobre la detecció precoç de la malaltia. Posteriorment, el dimarts 21, Dia Mundial de l'Alzheimer, tindrà lloc a l'Ajuntament un acte en el qual es reconeixerà la labor dels professionals en la lluita contra la malaltia i es projectarà i difondrà un altre vídeo amb la participació de tots els centres.

Simultàniament, la Regidoria de Serveis Socials repartirà entre la població major de la localitat un material imprès lúdic-preventiu titulat “Els meus exercicis Anti-Alzheimer”, amb el qual les persones majors de 65 anys podran exercitar-se en la prevenció i detecció dels primers senyals de la malaltia. Aquest material es podrà recollir de manera totalment gratuïta en el Centre Municipal de Serveis Socials entre els dies 15 i 21 de setembre.

La regidora de Benestar Social, María José Valenzuela, ha destacat la necessitat de “fer visible aquesta malaltia que tant de perjudici causa a les persones afectades i als seus familiars i que sofreixen lamentablement molts majors en l'etapa final de la seva vida”, posant el focus d'esperança en la recerca i la prevenció.